b'\n_START_ARTICLE_\nMisiunea spa\xc8\x9bial\xc4\x83 Delta\n_START_SECTION_\nLungmetrajul\n_START_PARAGRAPH_\nProtagoni\xc8\x99tii lungmetrajului \xe2\x80\x9eMisiunea spa\xc8\x9bial\xc4\x83 Delta\xe2\x80\x9d au fost desena\xc8\x9bi de c\xc4\x83tre C\xc4\x83lin Cazan \xc3\xaen colaborare cu Mircea Toia._NEWLINE_Filmul reprezint\xc4\x83 primul lungmetraj S.F. produs \xc3\xaen Rom\xc3\xa2nia, o continuare a serialului omonim realizat de echipa lui Victor Antonescu._NEWLINE_Proiectul Delta a fost conceput pentru a stabili un dialog \xc3\xaentre civiliza\xc8\x9biile intergalactice. La bordul navei a fost admis\xc4\x83 \xc8\x99i o ziarist\xc4\x83 extraterestr\xc4\x83. Cur\xc3\xa2nd, ea \xc8\x99i c\xc4\x83pitanul observ\xc4\x83 c\xc4\x83 supercreierul ce controla nava poate s\xc4\x83 ac\xc8\x9bioneze neprogramat. \xc3\x8en final, \xc3\xae\xc8\x99i dau seama c\xc4\x83 acest fapt se datoreaz\xc4\x83 frumuse\xc8\x9bii jurnalistei, care devine astfel victima nemilosului creier.\n_START_SECTION_\nSerialul\n_START_PARAGRAPH_\nPersonajele serialului au fost desenate de c\xc4\x83tre Victor Antonescu, acesta deschiz\xc3\xa2nd seria dup\xc4\x83 coordonarea Aventurilor submarine._NEWLINE_\xc3\x8en episoade sunt incluse date \xc8\x99tiin\xc8\x9bifice exacte, fiind caracterizate de suspans \xc8\x99i dinamism. Pentru unele dintre ele a fost cerut\xc4\x83 \xc8\x99i opinia lui Andrei Bacalu, acesta scriind chiar scenariul primului episod: \xe2\x80\x9ePlaneta oceanelor\xe2\x80\x9d. Ac\xc8\x9biunea este simpl\xc4\x83: eroii no\xc8\x99tri fac o c\xc4\x83l\xc4\x83torie pe planeta oceanelor, unde materia are o structur\xc4\x83 macromolecular\xc4\x83, iar organismele cele mai simple sunt uria\xc8\x99e, \xc3\xaen compara\xc8\x9bie cu ei. Astfel, o am\xc5\x93b\xc4\x83 devine un adversar periculos, \xc3\xaen pofta ei dorind s\xc4\x83 m\xc4\x83n\xc3\xa2nce chiar nava p\xc4\x83m\xc3\xa2nean\xc4\x83. Echipajul reu\xc8\x99e\xc8\x99te s\xc4\x83 scape, prin ingeniozitate \xc8\x99i curaj, de vajnicul monstru.\n_START_SECTION_\nAnimatori\n_START_PARAGRAPH_\nMircea Toia,_NEWLINE_C\xc4\x83lin Cazan,_NEWLINE_P\xc3\xa9ter Tenkei,_NEWLINE_Adela Cr\xc4\x83ciunoiu,_NEWLINE_Dan Chisovski,_NEWLINE_Anca Iorgulescu,_NEWLINE_Lumini\xc8\x9ba Toia,_NEWLINE_Monica Moldoveanu,_NEWLINE_Anca Miclescu,_NEWLINE_\xc8\x99i al\xc8\x9bii.'